CELEX: 32018R1259
Language: lv
Date: 2018-09-20 00:00:00
Title: Komisijas Regula (ES) 2018/1259 (2018. gada 20. septembris), ar ko Regulu (ES) Nr. 873/2012 par pārejas pasākumiem attiecībā uz Savienības sarakstu ar aromatizētājiem un izejmateriāliem, kas noteikts Eiropas Parlamenta un Padomes Regulas (EK) Nr. 1334/2008 I pielikumā, groza saistībā ar 4. pantā paredzētā pārejas laika pagarināšanu attiecībā uz aromatizētāju “grila aromāta koncentrāts (augu)” FL Nr. 21.002 (Dokuments attiecas uz EEZ.)

21.9.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 238/28
               
            
         KOMISIJAS REGULA (ES) 2018/1259
         (2018. gada 20. septembris),
         ar ko Regulu (ES) Nr. 873/2012 par pārejas pasākumiem attiecībā uz Savienības sarakstu ar aromatizētājiem un izejmateriāliem, kas noteikts Eiropas Parlamenta un Padomes Regulas (EK) Nr. 1334/2008 I pielikumā, groza saistībā ar 4. pantā paredzētā pārejas laika pagarināšanu attiecībā uz aromatizētāju “grila aromāta koncentrāts (augu)”FL Nr. 21.002
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2008. gada 16. decembra Regulu (EK) Nr. 1334/2008 par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (1) un jo īpaši tās 25. panta 3. punktu,
         ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
         tā kā:
         
                     (1)
                  
                  
                     Ar Regulu (EK) Nr. 1334/2008 noteikts Savienības saraksts ar aromatizētājiem un izejmateriāliem, kas apstiprināti izmantošanai pārtikā un uz tās, un to izmantošanas nosacījumi.
                  
               
                     (2)
                  
                  
                     Ar Komisijas Īstenošanas regulu (ES) Nr. 872/2012 (3) pieņemts aromatizējošu vielu saraksts un minētais saraksts iekļauts Regulas (EK) Nr. 1334/2008 I pielikuma A daļā.
                  
               
                     (3)
                  
                  
                     Ar Īstenošanas regulu (ES) Nr. 872/2012 Regulas (EK) Nr. 1334/2008 I pielikumā iekļāva arī B daļu (“Aromatizējoši preparāti”), C daļu (“Termiskās apstrādes aromatizētāji”), D daļu (“Aromātu prekursori”), E daļu (“Citi aromatizētāji”) un F daļu (“Izejmateriāli”). Minētā pielikuma B līdz F daļa atbilst Regulas (EK) Nr. 1334/2008 9. panta b) līdz f) punktā minētajām aromatizētāju un izejmateriālu kategorijām. B līdz F daļā nav neviena ieraksta.
                  
               
                     (4)
                  
                  
                     Tolaik, kad pirmo reizi tika izveidots Savienības saraksts ar aromatizētājiem, ar Komisijas Regulu (ES) Nr. 873/2012 (4) tika noteikti vairāki pārejas pasākumi.
                  
               
                     (5)
                  
                  
                     Regulā (ES) Nr. 873/2012 noteikts, ka pieteikumiem, kurus par Regulas (EK) Nr. 1334/2008 9. panta b) līdz f) punktā minētajiem aromatizētājiem un izejmateriāliem iesniedz saskaņā ar Regulu (EK) Nr. 1331/2008, iesniegšanas termiņš ir 2015. gada 22. oktobris. Tajā noteikts arī pārejas laiks attiecībā uz pārtikas produktiem, kuriem pievienoti minētie aromatizētāji un par kuriem iesniegtos pieteikumus Eiropas Pārtikas nekaitīguma iestāde (“iestāde”) vēl nav novērtējusi.
                  
               
                     (6)
                  
                  
                     2015. gada 20. oktobrī saskaņā ar Regulas (ES) Nr. 873/2012 3. pantu tika iesniegts pieteikums atļaujas piešķiršanai aromatizētājam “grila aromāta koncentrāts (augu)” (FL Nr. 21.002), kas pieder pie 9. panta e) punktā minētās kategorijas “citi aromatizētāji”.
                  
               
                     (7)
                  
                  
                     2017. gada 5. oktobrī iestāde pieteikuma iesniedzējam prasīja līdz 2018. gada 5. augustam iesniegt papildu zinātnisko informāciju un toksikoloģiskos pētījumus. Pieteikuma iesniedzējs Komisiju un iestādi informēja, ka prasītie pētījumi tiek veikti, lai pieprasīto informāciju iesniegtu termiņā.
                  
               
                     (8)
                  
                  
                     Ja pieprasītā informācija nav iesniegta noteiktajā termiņā, tad juridiskās noteiktības labad būtu jāpiemēro Regulas (EK) Nr. 1331/2008 3. panta 4. punkts, lai izbeigtu vienoto Kopienas saraksta atjaunināšanas procedūru.
                  
               
                     (9)
                  
                  
                     Lai līdz iestādes veiktā novērtējuma pabeigšanai nodrošinātu juridisko noteiktību attiecībā uz pārtikas produktiem, kam pievienots aromatizētājs “grila aromāta koncentrāts (augu)” (FL Nr. 21.002), saskaņā ar Regulas (EK) Nr. 1334/2008 mērķiem ir lietderīgi šim pieteikumam uz laiku pagarināt Regulas (ES) Nr. 873/2012 4. pantā paredzēto pārejas laiku.
                  
               
                     (10)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            
               1.   Regulas (ES) Nr. 873/2012 4. pantā pievieno šādu jaunu 2. punktu:
               
                  
                     “2.   Pārtikas produktus, kas satur pie kategorijas “citi aromatizētāji” piederošo aromatizētāju “grila aromāta koncentrāts (augu)” (FL Nr. 21.002) un kas likumīgi laisti tirgū vai marķēti pirms 2020. gada 22. aprīļa, var tirgot līdz to minimālā derīguma termiņa vai izlietošanas termiņa beigām. Ja Eiropas Pārtikas nekaitīguma iestādes prasītā informācija nav iesniegta līdz 2018. gada 5. augustam, pieteikuma procedūru izbeidz saskaņā ar Regulas (EK) Nr. 1331/2008 3. panta 4. punktu.”
                  
               
            
            
               2.   Sākotnējā 4. panta daļa kļūst par 1. punktu.
            
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2018. gada 23. aprīļa.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 20. septembrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 354, 31.12.2008., 34. lpp.
         
         
            (2)  OV L 354, 31.12.2008., 1. lpp.
         
         
            (3)  Komisijas 2012. gada 1. oktobra Īstenošanas regula (ES) Nr. 872/2012, ar ko pieņem Eiropas Parlamenta un Padomes Regulā (EK) Nr. 2232/96 paredzēto aromatizējošo vielu sarakstu, iekļauj to Eiropas Parlamenta un Padomes Regulas (EK) Nr. 1334/2008 I pielikumā un atceļ Komisijas Regulu (EK) Nr. 1565/2000 un Komisijas Lēmumu 1999/217/EK (OV L 267, 2.10.2012., 1. lpp.).
         
            (4)  Komisijas 2012. gada 1. oktobra Regula (ES) Nr. 873/2012 par pārejas pasākumiem attiecībā uz Savienības sarakstu ar aromatizētājiem un izejmateriāliem, kas noteikts Eiropas Parlamenta un Padomes Regulas (EK) Nr. 1334/2008 I pielikumā (OV L 267, 2.10.2012., 162. lpp.).